Odense Adresse-Contoirs Efterretninger, 1843-01-02
Under 7 f. M. har det behaget Hs. M. Kongen at fritage Maren Jeremiasdatter af Fuglefjord paa Fær derne for den hende ved Høiesterets Dom af 20 Octbr. 1842 idømte Livsstraf, for at have født et Barn i Blodskam med hendes egen Fader, imod at hun hensættes til Arbeide i Kbhvns Forbedringshuus paa Kongens Naade. - Fremdeles er Karen Kirstine Loa, som for kort siden af Høiesteret blev idømt 6 Aars Tugthuusarbeide for i Helsingør at være stegen ind i hendes forrige Huusbondes Spisekammer og skaaret sig et Stykke Smørrebrod, for at stille sin Sult, ved kgl. Resolution bleven benaadet med 6 Gange 5 Dage Vand og Brød. Slesvigske Stænder. J det 50de Møde den 10 Decbr. reiste Hertugen af Augustenborg sig og sagde: Hr. Præsident, førend vi gaae over til Dagsordenen maa jeg udbede mig Ordet. Da jeg af Viborger Stændertidende No. 104 seer, at den Deputerede Justitsraad With, med Hensyn til en af den slesvigske Stænderforsamling taget Beslutning, har stillet en Proposition fordi han i hiin Beslutning seer en Krænkelse af de dansktalende Slesvigere og den hele danske Nationalitet; da jeg endvidere af Viborger Stændertidende No. 117 seer, at denne Proposition, uagtet den imod samme nedlagte kraftige Protest fra den Kongel. Commissarii Side, er bleven antaget og ansat til Forhandling af Præsidenten i Viborger Stænderforsamling, og da jeg endeligen af No. 13942 incl. seer, at denne Proposition er af Forsamlingen med en Stemmefleerhed af 39 St. imod 10 henviist til Committeebehandling, saa føler jeg mig, som Medlem af den Slesvigske Stænderforsamling, foranlediget til i saa Henseende at nedlægge en dobbelt Protest. Jeg protesterer nemlig for det første imod de Motiver, paa hvilke hiin Proposition beroer, og for det andet imod selve Propositionen, fordi hverken Viborger eller nogen anden Stænderforsamling kan være competent til at befatte sig med Gienstande, som høre til den Slesvigske Stænderforsamlings indre Anliggender. Naar der i Aviser eller paa offentlige Steder opstilles deslige Paastande imod den Slesvigske Stænderforsamling, som hisset er skeet, saa vil Forsamlingen kunne lade Saadant staae ved sit Værd, men naar en Mand, som Justitsraad With, der ved sine Landsmænds Tillid er stillet paa en Stænderdeputerets Hæderspost, i Viborger Stænderforsamling, altsaa for hele Landet, optræder og paastaaer, at den Slesvigske Stænderforsamling har fornærmet den danske Nationalitet og Nordslesvigerne, saa er det Noget, som jeg, som Medlem af den Slesvigske Stænderforsamling, i det Mindste ikke for min Person kan lade ubesvaret. Jeg maa derfor gjentage, hvad jeg i de tidligere Sessioner allerede oftere har yttret fra denne Plads, at jeg ikke alene nærer den største Agtelse for den danske Nation og dens Nationalitet, men at jeg ogsaa elsker det danske Sprog, at jeg er det fuldkommen mægtig, at jeg i min Familiekreds betjener mig ligesaa meget, om ikke meere, af det, end af det tydske, at jeg har tilbragt en stor Deel af min Ungdom i Danmark, og at jeg ved de dyrebareste Venskabsbaand er forbunden med mange Danske, saa at det altsaa ikke har kunnet falde mig ind, at krænke den danske Nationalitet, det danske Sprog og mine Nordslesvigske Landsmænd, og jeg maa endnu engang, for mit Vedkommende, paa det Bestemteste protestere imod at en saadan Hensigt tillægges mig. Men ogsaa alle de øvrige ærede Medlemmer af Forsamlingen ville, efter hvad jeg mener, vistnok ligeledes protestere imod en saadan dem tillagt Hensigt. Men om der nu ogsaa i Discussionens Hede ere forekomne Yttringer, som andetsteds have vakt ubehagelige Følelser, saa beklager jeg vistnok dette, og det havde unegtelig været bedre, ifald de vare undladte: men at Yttringer, som ere brugte af enkelte Medlemmer, ikke kunne lægges hele Stænderforsamlingen til Last, ligger klart for Dagen, og Jngen kan være berettiget til for saadanne af Enkelte brugte Udtryks Skyld at angribe hele Forsamlingen. Dernæst maa jeg ogsaa udtrykkeligen protestere imod Viborger Stænderforsamlings Competents til at blande sig i den Slesvigske Stænderforsamlings Anliggender, ligesom og herved paa det Høitideligste imod enhver Virkning, som en ved denne Jndblanding fremkaldt Beslutning muligen kunde have. Med Hensyn til Viborger Stænderforsamlings Jncompetents troer jeg alene at kunne henholde mig til den kgl. Commissarii derimod nedlagte Protest og de Yttringer, hvorved han motiverede Samme, ligesom jeg da ogsaa nærer det Haab, at Viborger Stænderforsamling ikke vil antage bemeldte Proposition. Skulde jeg derimod tage Feil heri, og skulde Viborger Stænderforsamling antage denne Proposition, saa udtaler jeg herved, i fast Tillid til Hs. Majestæt Kongens Retfærdighedskjærlighed, den sikkre Forventning, at Allerhøistsamme ikke vil fremme et saadant Andragende, men tvertimod vide fuldkomment at hævde og opretholde den Slesvigske Stænderforsamlings Rettigheder. Samtlige Deputerede, med Undtagelse af Tvende, tiltraadte Hertugens Erklæring. - Den i Forsamlingen nedsatte Committee i Anledning af Hs. Maj. Kongens Reskript af 2 Decbr. om at sikkre de dansktalende Medlemmer Optagelse af deres Foredrag i en tro Oversættelse i Protokollen, har foreslaaet, at den af Hs. Maj. forlangte Betænkning ligesaa indstændigt som underdanigt fraraader alle Lovbestemmelser, hvorved der skulde indrømmes de dansktalende Medlemmer positiv Ret til at betjene sig af det danske Sprog ved Forhandlingerne, samt Ret til, at deres Foredrag i en tro Oversættelse blive førte til Protokols.